Dammum
Dammum sive Damma (Flandrice: Damme) est urbs Flandriae occidentalis in Belgia.

Historia 
Saeculo 12 condita est apud molem ad aquam continendam, unde nomen capit. Flandrice moles enim dam vocatur. Fuit portus ad sinum maritimum Sincfalam, ubi onera navibus transferebantur ut ad Brugas veherentur. Saeculo 13 etiam erat fossa quae a Dammo ad Gandavum ducebat. Postquam Sincfala arenis obruta erat, portusque eius iam non naves recipere poterat, Dammum oppidum factum est. 
Dum Bellum Octoginta Annorum gerrebatur Hispanici muros contruxerunt ut oppidum contra Nederlandicos defenderetur, et Dammum ipsum urbem Brugas protegebat.

Magna pars Dammi saeculo 19 destructa est, cum Napoleo imperator fossam fodere volebat quae Brugas flumini Scaldi coniungeret, sed iam in Slusa destitit.

De nomine urbis 
Nomen Dammi olim erat Hondsdam, id est moles in palude. Sed in sermone Flandrica Hond quoque canis vocatur. Itaque haec fabula narratur. Diabolus specie canis incolas Dammi terrebat. Cum moles direpta esset, canis captus et occisus est, deinde in ruptum iactus. Sic urbs servata est.

Vici 
 Dammum
 Oostkerke
 Hoeke
 Lapscheure
 Moerkerke
 Sijsele
 Vivenkapelle

Incolae noti 
 Iacobus de Maerlant, scriptor
 Tijl Uilenspiegel, persona e libro a Carolo De Coster scripto

Nexus externi 
 Situs officialis
 Historia Dammi

Notae 

Urbes Flandriae